
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2015-01-14 Nr. 280-P-1
Vilnius

Posėdis įvyko 2015 m. sausio 14 d. 10.00 val.

Posėdžio pirmininkas – Mindaugas Bastys.
Posėdžio sekretorė – Lina Giriūnienė.
Dalyvavo: Viktoras Fiodorovas, Sergejus Jovaiša, Gediminas Kirkilas, Irena Šiaulienė, Dalia Teišerskytė, Pranas Žeimys.
DARBOTVARKĖ:
1. Europos Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2015m. Komisijos darbo programa. Nauja pradžia“.
2. Dėl komiteto narės I. Šiaulienės komandiruotės į Šiaulius (Lietuvos Respublika) vasario 12-13 d. dalyvauti Baltijos Asamblėjos Švietimo, mokslo ir kultūros komiteto organizuojamame posėdyje.
1. SVARSTYTA. Europos Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2015m. Komisijos darbo programa. Nauja pradžia“.

Kalbėjo. M. Bastys.
NUTARTA. įvertinęs Europos Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2015m. Komisijos darbo programa. Nauja pradžia“ pateiktus pasiūlymus, Informacinės visuomenės plėtros komitetas siūlo Europos reikalų ir Užsienio reikalų komitetams šiuos teisės aktus priskirti tokioms kategorijoms:

	Eil. Nr.
	EKDP iniciatyvos Nr.
	Pasiūlymo ar teisės akto pavadinimas
	Teisinio (T) arba

neteisinio (N) pobūdžio dokumentas
	Trumpas dokumento esmės aprašymas
	Vyriausybės siūlomas dokumento aktualumas Lietuvai
	Seimo komiteto siūlomas dokumento aktualumo įvertinimas
	Dokumento aktualumo Lietuvai pagrindimas
	Seimo narys atsakingas už dalyvavimą pozicijos rengimo ir derinimo procese
	Seimo komiteto sprendimas dėl tikslingumo svarstyti dokumento atitikimą subsidiarumo principui

	1.
	3
	Strategijos Europa 2020 laikotarpio vidurio peržiūra
	N
	Planuojama pateikti patobulintą ir atnaujintą strategiją, įvertinant keturių įgyvendinimo metų patirtį ir siekiama padidinti šios strategijos įgyvendinimo efektyvumą.
	labai aktualus
	labai aktualus
	Lietuvai kaip ir kitoms šalims narėms ši iniciatyva yra labai svarbi kaip visos ES ekonominio augimo ir darbo vietų kūrimo strategija. Lietuva dalyvavo konsultacijose dėl strategijos peržiūros ir pateikė siūlymus dėl šios strategijos tobulinimo.
	G. Kirkilas
	Taip

	2.
	4
	Skaitmeninės vidaus rinkos dokumentų rinkinys
	T/N
	Užtikrinti vartotojams bei verslui galimybę naudotis skaitmeninėmis paslaugomis tarpvalstybiniu lygmeniu ir sukurti palankias sąlygas modernios skaitmeninės visuomenės bei ekonomikos plėtrai peržiūrint telekomunikacijų srities reglamentavimą, atnaujinant ES autorinių teisių ir audiovizualinių medijų teisės aktus, supaprastinant pirkimus internete, padidinant kibernetinį saugumą ir plėtojant visų politikos sričių skaitmeninimą. Į paketo sudėtį įtrauktas ir autorinių teisių teisės akto pasiūlymas.
	aktualus
	aktualus
	Skaitmeninės visuomenės plėtra yra įtraukta į Europos Komisijos bei Latvijos pirmininkavimo ES Tarybai prioritetus ir yra svarbus Lietuvos politikos tikslas. Modernios informacinės technologijos ir skaitmeninė infrastruktūra yra vieni pagrindinių veiksnių, skatinančių ekonomikos augimą, konkurencingumą, naujų darbo vietų kūrimą bei elektroninių viešųjų ir administracinių paslaugų kokybės gerinimą. Lietuva didelį dėmesį skiria atvirų duomenų ir debesų kompiuterijos sprendimų taikymui bei kibernetinio saugumo didinimui. Lietuva siekia konkurencingos ES audiovizualinės rinkos, kurioje būtų sudarytos palankios sąlygos įvairiam audiovizualiniam turiniui kurti, jį skleisti vartotojams patogiu būdu, o to naudą gautų tiek turinio kūrėjai, tiek audiovizualinių paslaugų teikėjai, tiek ir vartotojai. Be to, Lietuvai ypač svarbu, kad ES nuostatos užtikrintų fundamentalių vertybių ir laisvių apsaugą audiovizualinių paslaugų srityje. Lietuva palaiko siekius modernizuoti autorių teisių reguliavimą, siekiant užtikrinanti kūrinių ir informacijos sklaidą ir efektyvią kūrėjų teisių apsaugą. Taip pat būtina užtikrinti teisėto ir geros kokybės turinio sklaidą, kas leistų sumažinti turinio piratavimo internete apimtis.
	G. Kirkilas
	Taip


Pritarta bendru sutarimu.
2. SVARSTYTA. Dėl komiteto narės I. Šiaulienės komandiruotės į Šiaulius (Lietuvos Respublika) vasario 12-13 d. dalyvauti Baltijos Asamblėjos Švietimo, mokslo ir kultūros komiteto organizuojamame posėdyje.
Kalbėjo. M. Bastys, I. Šiaulienė.
NUTARTA. Pritarti komiteto narės I. Šiaulienės komandiruotei į Šiaulius (Lietuvos Respublika) vasario 12-13 d. 

Pritarta bendru sutarimu.

Posėdžio pirmininkas



Mindaugas Bastys
Posėdžio sekretorė

